Kommissionens forordning (EF) nr. 2532/2001
af 21. december 2001
om indstilling af fiskeri efter sild fra fartøjer, som fører fransk flag
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik(1), senest ændret ved Kommissionens forordning (EF) nr. 1965/2001(2), særlig artikel 21, stk. 3, og
ud fra følgende betragtninger:
(1) I Rådets forordning (EF) nr. 2848/2000 af 15. december 2000 om fastsættelse for 2001 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger(3), senest ændret ved forordning (EF) nr. 2425/2001(4), fastsættes kvoterne for sild for 2001.
(2) For at overholde bestemmelserne om de kvantitative begrænsninger af fangsterne af kvoterede bestande er det nødvendigt, at Kommissionen fastsætter den dato, på hvilken fiskeriet fra fiskerfartøjer, som fører en medlemsstats flag, har medført, at den tildelte kvote må anses for at være opbrugt.
(3) Ifølge de oplysninger, der er meddelt Kommissionen, har fiskeriet efter sild fra fartøjer, som fører fransk flag eller er registreret i Frankrig, i farvandene i ICES-område Vb (EF-farvande), VIa nord og VIb nået den tildelte kvote for 2001. Frankrig har forbudt fiskeri efter denne bestand fra den 2. november 2001. Denne dato bør derfor også fastsættes i denne forordning -
UDSTEDT FØLGENDE FORORDNING:
Artikel 1
Fiskeriet efter sild fra fartøjer, der fører fransk flag eller er registreret i Frankrig, i ICES-område Vb (EF-farvande), VIa nord og VIb har medført, at Frankrigs kvote af sild for 2001 må anses for at være opbrugt.
Fiskeriet efter sild i ICES-område Vb (EF-farvande), VIa nord og VIb fra fartøjer, der fører fransk flag eller er registreret i Frankrig, er forbudt ligesom opbevaring om bord, omladning og landing af den ovenfor nævnte bestand fanget i disse farvande af de nævnte fartøjer efter denne forordnings anvendelsesdato.
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Den anvendes fra den 2. november 2001.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 21. december 2001.